Միքայել Միրզայան

Միքայել Հովհաննեսի Միրզայան (1888, օգոստոսի 21, Թիֆլիս - 1958, նոյեմբերի 26, Երևան), հայ խորհրդային կոմպոզիտոր, խմբավար, մանկավարժ, երաժշտական-հասարակական գործիչ։ ՀԽՍՀ արվեստի վաստակավոր գործիչ (1939)։

Կենսագրություն 
1908 թվականին ավարտել է Ներսիսյան դպրոցը։ Շարունակել է ուսումը Թիֆլիսի երաժշտական ուսումնարանում, ապա՝ կոնսերվատորիայում (Ի․ Ի․ Չերեպնինի դասարան)։ Գրել է գործիքային երկեր, ռոմանսներ, երգեր, խմբերգեր, քայլերգեր, մանկական երաժշտական պատկերներ («Ծիտն ու սազը», «Ճպուռն ու մրջյունը», «Մկների ժողովը» և այլն) և երգեր։

Միքայել Միրզայանը հեղինակ է երգարանների («Դպրոցական երգարան», 1935) և երաժշտական գրագիտության ձեռնարկների (Նոտային գրագիտության դասագիրք, 1935, Երաժշտական գրագիտության և երգի ձեռնարկ, 1955)։ 1966 թվականին Երևանում հրատարակվել է Միրզայանի երգերի և ռոմանսների ժողովածու (կազմ․ Ռ․ Աթայան և Մ․ Միրզոյան)։ Պարգևատրվել է «Պատվո նշան» շքանշանով։

Պարգևներ 
 «Պատվո նշան» շքանշան
 ՀԽՍՀ արվեստի վաստակավոր գործիչ, 1939

Գրականություն 
 Գրիգորյան Ք., Միքայել Միրզայան, Երևան, 1969։
 

Հայ կոմպոզիտորներ
Հայ խմբավարներ
Հայ մանկավարժներ
Թիֆլիսի Ներսիսյան դպրոցի շրջանավարտներ
ՀԽՍՀ արվեստի վաստակավոր գործիչներ
Կոմպոզիտորներ այբբենական կարգով
Թբիլիսիի կոնսերվատորիայի շրջանավարտներ
Երաժշտական-հասարակական գործիչներ